cyanic-selkie/wikianc huggingface dataset:
Hektometer
En kvadrathektometer (1 hm²), som er et mål på areal, er lik et hektar, som er lik 100 ar, som er lik 10 000 m²
Og motsatt:
Fana kulturhus
Fana kulturhus er et kulturhus i Nesttun i Fana bydel i Bergen. Bygningen er tegnet av Bjerk & Bjørge arkitekter for eiendomsselskapet Zuurhaar & Rubb og ble åpnet 31. oktober 2009. Bergen kommune leier kulturhuset av eiendomsselskapet. Det ligger ved Nesttunsenteret.
Bygningen består av to deler. Den gamle delen med bl.a. inngangsparti og kontorer for Fana og Ytrebygda kulturkontor er den tidligere Nesttun Uldvarefabrikk opprinnelig bygd rundt 1890. Derfra går en glasskorridor over Nesttunelven til den nye delen med bl.a. lobby, hovedsal og småsal. Kulturdelen er på ca. 2500 kvadratmeter, i tillegg kommer en næringsdel med kontorer og butikklokaler slik at totalt areal er 8500 kvadratmeter. Kunstnerisk utsmykning er ved bl.a. Hilde Kjønniksen, Stefan Türner, Alf Rongved og Per Remfeldt.
Kulturhuset blir brukt til scene for profesjonelle og amatører innenfor ulike kunst- og kulturuttrykk. Det er også forestillinger og aktiviteter for barn og møtelokaler for diverse organisasjoner. Kultursalen har skyveamfi med 359 sitteplasser eller ca. 600 ståplasser.
Priolo Gargallo gasskraftverk
Priolo Gargallo gasskraftverk er et varmekraftverk beliggende i provinsen Siracusa i regionen Sicilia i Italia, inne på det store, petrokjemiske raffineriområdet ISAB. Det har en installert produksjonskapasitet på 750 MW fordelt på 2 x 250 MW blokker med kombinasjonssyklus 2+1 gassturbiner, og 2 x 125 MW med dampturbiner. Anlegget ble utbygd omkring 2000–2004. Brenselstypen er naturgass, og operatør er energiselskapet Enel SpA. Utstyret er levert vesentlig av Ansaldo og Siemens.
På samme industriområde ligger Isab Energy gasskraftverk på 552 MW, som utnytter syngass fra rafinneriets asfaltproduksjon.
Paris–Roubaix 2018
Paris–Roubaix 2018 var den 116. utgaven av sykkelrittet Paris–Roubaix og ble avholdt den 8. april 2018. Den franske klassiskeren var det 15. arrangementet på UCIs WorldTour-kalender i 2018.
Verdensmesteren Peter Sagan fra Bora - hansgrohe vant rittet etter å ha rykket fra hovedfeltet på den 12. brosteinssektoren mellom Auchy-lez-Orchies og Bersée. Inne på velodromen i Roubaix spurtslo han den eneste gjenværende rytteren fra bruddet, den sveitsiske mesteren Silvan Dillier fra AG2R La Mondiale. 57 sekunder senere fullførte Niki Terpstra fra Quick-Step Floors på en tredjeplass.
På kvelden samme dagen ble det kjent at den belgiske rytteren Michael Goolaerts som fikk hjertestans under rittet, omkom på sykehus i Lille.
Honduras
Republikken Honduras er et land i Mellom-Amerika som grenser til Guatemala, El Salvador og Nicaragua. Honduras har 8 flyplasser med regulær trafikk, 988 kilometer med jernbanenett, og 14 203 kilometer med veinett, hvorav 58 % er asfaltert. 73,1 % av befolkningen over 15 år kan lese og skrive. Honduras er for det meste fjellrikt og vanskelig tilgjengelig. Størstedelen av befolkningen består av spansktalende mestiser.
Landet har inntil nylig fremstått som det fattigste landet i Latin-Amerika, og har vært opphavet til betegnelsen «bananrepublikk», ettersom nordamerikanske bananselskaper har dominert både økonomien og politikken siden slutten av 1800-tallet. I lange perioder har Honduras vært styrt av militærjuntaer. Landets demokratisk valgte president Manuel Zelaya ble den 29. juni 2009 styrtet i et kupp og en de-factoregjering ledet av Roberto Micheletti ble satt inn. Ved utgangen av 2009 var Honduras i dyp politisk og sosial krise. Store deler av sivilsamfunnet anerkjente ikke utfallet av et valg de så på som fullbyrdelsen av det militære statskuppet. Det internasjonale samfunnet var også splittet i sitt syn på valgets legitimitet. Porfirio Lobo Sosa ble i november 2009 valgt til president og innsatt 27. januar 2010. I januar 2022 fikk Honduras sin første kvinnelige president i Xiomara Castro. Hennes ektefelle er tidligere president Manuel Zelaya.
Geografi
Honduras grenser til Det karibiske hav i nord og til Stillehavet i sør gjennom Fonsecagolfen. Klimaet varierer fra tropisk i lavlandene og temperert i fjellene. De sentrale og sørlige regionene i landet er relativt varmere og mindre fuktige enn de nordlige regionene.
Honduras' landområder består for det meste av fjell, men det er smale sletter langs kysten, en lavtliggende ubebodd jungel (La Mosquitia) i nordøst og den tett befolkede Sula-dalen i nordvest. I La Mosquitia ligger Río Plátano-biosfæren, en del av UNESCOs verdensarv. Der ligger også Coco-elven, som deler landet fra Nicaragua. Islas de la Bahía og Svaneøyene ligger på nordkysten. Misteriosa-banken og Rosario-banken, 130 til 150 km nord for svaneøyene, faller innenfor Honduras' økonomiske sone.
Høyeste fjell i Honduras er Cerro Las Minas (2870 moh). Største innsjø er Lago de Yojoa på 79 kvadratkilometer. Landets største by er hovedstaden Tegucigalpa. Nest største by er San Pedro Sula, som også er Mellom-Amerikas største by som ikke er en hovedstad.
Blant naturressursene finnes tømmer, gull, sølv, kobber, bly, sink, jernmalm, antimon, kull, fisk, reker og vannkraft.
Historie
Den vestlige delen av Honduras utgjorde en del av det gamle Mayariket. Mayariket var omfattende og dominerte områdene mellom Mexico og Honduras, med de første byene etablert rundt 750 f.kr og frem til invasjonen fra Spania. En av de best bevarte maya-byene i dag, Copán, befinner seg i Honduras. Colombus besøkte omrpdet i 1502, men det ble ikke forsøkt invadert før i 1524 av Gil González Dávila og etterfulgt av Hernán Cortés. Disse møtte på stor motstand fra Maya-folket inntil Lenca-høvdingen Lempira ble drept og hans 30 000 krigere overgav seg i 1537. Mellom-Amerikas første universitet ble grunnlagt i Honduras i 1632. Gruvedrift ble satt i verk fra slutten av 1500-tallet i området rundt den nåværende hovedstaden. Den lange kysten mot Karibia var delvis under britisk kontroll gjennom det meste av 1600-og 1700-tallet. Befolkningen som er bosatt langs kysten av dagens Honduras, er i stor del etterkommere fra et skip som kom seilende med mennesker fra Afrika, som forliste utenfor kysten og dermed kunne unnslippe fangenskapet. 15. september 1821 ble Honduras sammen med de øvrige provinsene i Mellom-Amerika uavhengig fra Spania. Mellom 1821 og 1876 regjerte hele 85 presidenter. En av grunnene til at en sterk statsmakt ikke oppstod i Honduras, var at godseierklassen var svak. De klarte heller ikke å utvikle en sterk kaffe-økonomi i likhet med Guatemala og El Salvador. Korrupsjon var også så utbredt at landet på et tidlig tidspunkt slet med stor utenlandsgjeld.
August Ferdinand Möbius
August Ferdinand Möbius (født 17. november 1790 i Schulpforta, død 26. september 1868 i Leipzig) var en tysk matematiker og astronom.
Honduras
Historie
Honduras ble i 1998 rammet av orkanen Mitch. Det førte til store tap av menneskeliv og betydelige ødeleggelser av infrastruktur og produksjonsutstyr.
August Ferdinand Möbius
Möbius arbeidet med geometri, topologi og teoretisk astronomi. Han er best kjent for den ensidige overflaten, kjent som Möbius’ bånd. Möbius studerte under Carl Friedrich Gauss og var professor ved Universitetet i Leipzig.
Honduras
Økonomi og handel
Honduras sliter med et stort underskudd i sin utenrikshandel. Viktige eksportvarer er kaffe, bananer og skalldyr. Ellers utføres tømmer, kjøtt, sukker, bly og sink. Importen omfatter ferdigvarer, kjemikalier, drivstoff, maskiner, transportutstyr, og matvarer. Viktige handelspartnere er USA, Tyskland, Guatemala og Japan. USA er Honduras' klart viktigste handelspartner, med 54% av landets eksport, og 42% av importen.
August Ferdinand Möbius
Hans sønn er språk- og literaturforskeren August Theodor Möbius.
Honduras
Økonomi og handel
Med en Human Development Index på 0,608 er Honduras det nest fattigste landet i Mellom-Amerika. I 2009 levde to tredjedeler av befolkningen i fattigdom. Vanskeligst har den rurale befolkningen det. Ifølge FNs utviklingsprogram (UNDP) lever 85 prosent av befolkningen på landsbygda i fattigdom.
Landet hadde en utenlandsgjeld på 2,9 milliarder US dollar ved utgangen av 2009. Mer enn halvparten av honduransk eksport går til USA, og pengeoverføringer fra honduranere bosatt i USA utgjør omkring 20 prosent av bruttonasjonalprodukt (BNP).
Den internasjonale økonomiske krisen og fallet i råvareprisene, førte honduransk økonomi inn i en depresjon. I 2008 sank vekstraten med 2 prosent i sammenligning med året før. Institusjonen Foro Social de Deuda Externa y Desarrollo de Honduras – Sosialt forum for Honduras’ utenlandsgjeld og utvikling – anslår at økonomien vil svekkes med 3 prosent i 2009, ikke minst på grunn av de økonomiske konsekvensene av kuppet. 180 000 mennesker ble som følge av krisen og kuppet arbeidsløse samme år. Bondebevegelsen Via Campesina meldte om frykt for en utbredt hungersnød i 2010.
Samfunn
Honduras har et trygdesystem som omfatter alderstrygd, syketrygd og yrkesskadetrygd, men mange faller utenfor systemet. Lege- og sykehusdekningen er svært lav (en lege per 1358 innbyggere i 1993), men det ligger på lik linje med nabolandene. Det gjør også forventet levealder. Infeksjons- og parasittsykdommer er utbredt, og kommer høyt på listen over vanlige dødsårsaker. Den høye arbeidsledigheten og de økonomiske innstrammingene, med medfølgende sosial uro, setter sitt preg på levevilkårene for svært mange mennesker, til tross for at landet er rikt på ressurser som utnyttes og eksporteres ut av landet.
Skole og utdanning
Det er 6 års obligatorisk og gratis grunnskole fra barna fyller 7 år. Mange faller fra allerede i de første skoleårene. Ungdomsskolen er 3-årig og delt i to linjer, en allmennfaglig, og en praktisk og yrkesfaglig linje. Den videregående skolen er 2- til 3-årig. Den kan enten være en forberedelse til høyere utdanning eller ren yrkesutdanning. Landet har seks universiteter. Ifølge beregninger fra UNESCO var 27% av befolkningen i 1995 analfabeter, omtrent likt fordelt mellom kvinner og menn.
Oppføring på UNESCOs lister
Verdensarvsteder
Oppføringer på UNESCOs verdensarvliste (World Heritage List), verdens kultur- og naturarvsteder.
Mesterverker i muntlig og immateriell kulturarv
Oppføringer på UNESCOs liste knyttet til aktivt vern av immateriell kultur (Intangible Cultural Heritage). Årstallet angir når det ble listeført hos UNESCO.
Henry Grimes
Henry Grimes (født 3. november 1935 i Philadelphia i Pennsylvania i USA, død 17. april 2020 i Harlem på Manhattan i New York City) var en amerikansk kontrabassist, fiolinist og poet.
Bakgrunn
Begge Henry Grimes' foreldre hadde vært musikere i yngre alder. Henry lærte seg tidlig å spille fiolin, og ved siden av kontrabass lærte han seg også å spille tuba. På begynnelsen av 1950-årene gjennomførte han et musikkstudium på den renommerte Juilliard School i New York City.
Karriere
Han vendte tilbake mest som leder av ensembler med musikere som Andrew Cyrille, Rashied Ali, Cecil Taylor, Joe Lovano og Marilyn Crispell.
Grimes døde 15. april 2020, i en alder av 84 år, av komplikasjoner på grunn av covid-19. Hans dødsdato og -årsak ble bekreftet av hans kone Margaret Davis Grimes til Jazz Foundation of America.
Megameter
Megameter er en avledet SI-enhet for avstand. En megameter er lik 106 meter, en million meter. Symbolet for megameter er Mm.
Megameter brukes lite i praksis ettersom enheten er for stor for de fleste formål på jorden. Innen astronomien brukes Mm noe til f.eks. å angi avstanden fra en planet til dens måner. Det er også fare for forveksling med millimeter (mm) ettersom en del mennesker feilaktig skriver SI-prefikset M (mega) som m (milli).
Og motsatt:
EM i friidrett 2002 – Spydkast menn
Dette er de offisielle resultatene for øvelsen Spydkast herrer ved EM i friidrett 2002 i München, Tyskland med 21 deltagere. Finalen ble avholdt fredag den 9. august 2002. Andreas Thorkildsen representerte Norge, men klarte ikke å kvalifisere seg til finalen.
The Open Championship 1876
The Open Championship 1876 ble arrangert på St. Andrews Links i St. Andrews, Fife i Skottland i 1876.
Jelena Sokolova (lengdehopper)
Jelena Aleksandrovna Sokolova (russisk Елена Александровна Соколова, født 23. juli 1986) er en russisk friidrettsutøver, som spesialiserer seg i lengdehopp. Hun representerte landet sitt under Sommer-OL 2012 i London, der hun tok sølv.
Ilha do Governador
Ilha do Governador (portugisisk for Guvernørøya) er den største øya i Guanabarabukten, i Rio de Janeiro i Brasil.
Rio de Janeiros hovedflyplass, Galeão internasjonale lufthavn, ligger på øya.
Det er flere favelaer på øya, slik som den største Morro do Dendê, men det er også flere middelklasse og til og med noen velstående nabolag der.
Albert Schweitzer
Ludwig Philipp Albert Schweitzer (født 14. januar 1875 i Kaysersberg i Oberelsass i Tyskland (nå Alsace i Frankrike), død 4. september 1965 i Lambaréné i Gabon) var en elsassisk lege, protestantisk teolog, orgelkunstner, musikkforsker og filosof.
Han fikk Goethe-prisen i 1928, Friedenspreis des Deutschen Buchhandels i 1951 og Nobels fredspris i 1953 for året 1952. Dessuten har han mottatt Pour le Mérite og er æresborger av Frankfurt am Main.
Bakgrunn
Albert Schweitzer tilhørte en alemannisk-elsassisk familie og studerte teologi og filosofi ved universitetet i Strassburg og orgelspill i Paris hos Charles-Marie Widor. Han tok doktorgraden i filosofi i 1899 med en avhandling om Kants religionsfilosofi. To år senere tok han doktorgraden i teologi. Avhandlingen ble publisert i 1906 som Kritische Darstellung unterschiedlicher neuerer historischer Abendmahlsauffassungen og igjen i 1913 under den bedre kjente tittelen Geschichte der Leben-Jesu-Forschung.
Etter studiene arbeidet han som dosent i teologi ved universitetet i Strassburg og prestevikar ved St. Nikolai-kirken. Han skrev en biografi på fransk om Johann Sebastian Bach i 1905 og skrev denne på nytt i 1908 på morsmålet tysk.
Arbeid som lege i Afrika og arbeid mot atomopprustning
I 1909 begynte Schweitzer å studere medisin for å arbeide som misjonslege i Gabon. Han tok den medisinske doktorgraden med avhandlingen Die psychiatrische Beurteilung Jesu: Darstellung und Kritik, som i likhet med hans teologiske doktorgradsavhandling imøtegår forsøk fra samtidige på å forstå Jesu liv i et psykiatrisk perspektiv.
I 1913 grunnla Albert Schweitzer et hospital i Lambaréné. Under første verdenskrig ble han og hans kone Helene Schweitzer-Bresslau tidvis internert, først i Afrika, senere i Bordeaux og St. Rémy de Provence. Under interneringen arbeidet han med sin ærefrykt for livet-etikk. I 1918 reiste han tilbake til Elsass og ble igjen prestevikar og assistentlege ved et sykehus i Strasbourg. Da Elsass ble fransk ble han fransk statsborger.
Da Schweitzer mottok Nobels fredspris advarte han også mot, av alle forbrytelser i verdenshistorien, å bare laste tyskerne og nasjonalsosialismen og fremstille nasjonalsosialismen som «unik». Han krevde at alle voldshandlinger til alle tider og av alle folk måtte fordømmes likt. Schweitzer var unitar, en motstander av atomforsøk og atomvåpen, og holdt flere taler mot atomopprustning i norsk radio. Hans taler ble offentliggjort i boken Frieden oder Atomkrieg.
Familie
Schweitzers kusine Anne-Marie var mor til den franske filosofen Jean-Paul Sartre. Hans grandnevø Louis Schweitzer var styreformann for det franske bilkonsernet Renault frem til 2005.
Fugløyfjorden
Fugløyfjorden kan vise til:
Jarlsberg grevskap
Jarlsberg grevskap ble opprettet som Griffenfeldt Grevskab 26. november 1673 som Norges annet og siste grevskap, da Tønsberg len og amt ble forlenet til Peder Griffenfeldt. Dette grevskapet bestod bare i tre år, ble 1676 inndratt til kronen under navnet Tønsberg Grevskab. Det ble 1678 solgt til stattholder Ulrik Frederik Gyldenløve, som allerede var innehaver av Laurvigen grevskap, og dermed ble herre over hele det senere Vestfold fylke.
Hovedgården Sem gård ble fra denne tid av hetende Jarlsberg hovedgård. Navnet Jarlsberg antas å skrive seg fra Gyldenløve, som var interessert i Norges gamle historie og formodentlig selv laget dette velklingende navn i tilknytning til det gamle Jarlsø ved Tønsberg og under påvirkning av den engelske earlverdighet. Det forekommer første gang brukt i et offentlig dokument (i Norske Tegnelser) den 6. mars 1680 og betegner der hele grevskapet; men samtidig eller meget snart etter ble det også festet til Sem gård, som kaltes Jarlsberg grevelige residens eller Jarlsberg hovedgård.
Rossano Calabro gasskraftverk
Rossano Calabro gasskraftverk er et varmekraftverk beliggende i provinsen Cosenza i regionen Calabria i Italia. Det har en installert produksjonskapasitet på 1.736 MW fordelt på 4 x 114 MW blokker med kombinasjonssyklus 2+1 gassturbiner, og 4 x 320 MW konvensjonelle blokekr med dampturbiner. Anlegget ble utbygd omkring 1990–1997. Brenselstypen er naturgass, og operatør er energiselskapet Enel SpA. Utstyret er levert vesentlig av Ansaldo.
Jarlsberg grevskap
I 1821 ble grevskapet i administrativ forstand omgjort til Jarlsberg fogderi og slått sammen med Laurvig Grevskab til Jarlsberg og Larvik amt. Landets fogderier ble avviklet i perioden 1898-1919, og amtet fikk navnet Vestfold fylke i 1919.
Grever
Griffenfeld grevskap:
Tønsberg grevskap:
Jarlsberg grevskap:
Tom Aldredge
Tom Aldredge (1928–2011) var en amerikansk skuespiller, kjent fra-serien Sopranos.
Aldredge jobbet mest på teaterscenen, blant annet på Broadway. Han filmdebuterte i The Mouse on the Moon (1963) og har siden hatt biroller i filmer som blant annet What About Bob (1991), Cold Mountain (2003) og The Assassination of Jesse James by the Coward Robert Ford (2007).
Han spilte rollen som Tony Sopranos svigerfar, Hugh De Angelis, i tv-serien Sopranos.
Han mottok en Daytime Emmy i 1978 for sin opptreden i episoden "Henry Winkler Meets William Shakespeare" i programmet CBS Festival of Lively Arts for Young People.
Han var gift med kostyme-designer Theoni V. Aldredge.
Naumik
Naumik er et navn som opprinnelig stammer fra en av de mindre profetene i Bibelen, profeten Nahum (Se Nahums bok).
Five Guys
Five Guys er en hurtigmatkjede med fokus på hamburgere, pølser og pommes frites. Hovedkontoret ligger I Lorton i Virginia. Den første Five Guys-restauranten åpnet I 1986 i Arlington i Virginia, og mellom 1986 og 2001 ble kjeden utvidet til fem utsalg spredt over Washington, DC,-storbyområdet. I begynnelsen av 2003 begynte kjeden med franchising, hvilket åpnet dørene til en rask ekspansjon, og i løpet av halvannet år solgte kjeden over 300 franchisesteder. I 2012 hadde Five Guys over 1.000 restauranter åpne i hele USA og Canada, og over 1.500 utsalg under utvikling. Fra 2012 var virksomheten den hurtigst voksende hurtigmatkjeden i USA, med en 32,8% stigning i salget fra 2010 til 2011.
Naumik
Naumik er en polsk form av navnet, og de fleste bærerne av navnet stammer fra Øst-Polen eller områdene rundt. Men etter annen verdenskrig ble millioner av polakker tvangsflyttet vekk fra det som en gang var Øst Polen (se Operasjon Vistula) til de vestlige deler tatt fra Tyskland og gitt til Polen. Vi ser derfor navn av ukrainsk, belarusisk eller litauisk opprinnelse dukke opp i stort antall i vest Polen, langt vekk fra opprinnelsen – kun begrunnet etterkrigsforflyttelser.
Vråbreen
Vråbreen er en isbre på Spitsbergen på Svalbard. Den ligger øverst i Kjellströmdalen, mellom Storslengja i sør og Svenfjellet og Cösterfjellet i nord. Breen er rundt fire kilometer lang. Fra breporten starter Kjellströmelva.
Ordet «vrå» i navnet kommer av det gammelnorske «vrá/ró» som betyr «krok» eller «avsidesliggende sted», noe som her kan hentyde til at dalen som breen ligger i gjør en sving, altså er krokete.
Rizziconi gasskraftverk
Rizziconi gasskraftverk er et varmekraftverk beliggende i provinsen Reggio Calabria i regionen Calabria i det sørlige Italia. Det har en installert produksjonskapasitet på 760 MW fordelt på 2 x 380 MW blokker med kombinasjonssyklus 1+1 gassturbiner. Anlegget ble utbygd omkring 2005–2008. Brenselstypen er naturgass, og operatør er energiselskapet EGL Italia SpA. Utstyret er levert vesentlig av Ansaldo.
Phanaeomorphus
Phanaeomorphus er en underslekt av biller som hører til den artsrike slekten Onthophagus i familien skarabider (Scarabaeidae) i gruppen skarabider (Scarabaeoidea). De lever av møkk som de graver dypt ned i jorda.
Utseende
Små til middelsstore, kraftige, mørke skarabider. Hannene har ikke horn.
Levevis
Gjødselgraverne er knyttet til møkk. De graver tunneler under møkka, som ofte kan være overraskende lange sammenlignet med billens størrelse, og leder ned til et ynglekammer der hunnen arbeider møkka til en ball som hun legger egg på.
Systematisk inndeling
Noen arter som ble plassert i denne gruppen er senere overført til underslekten Pseudophanaeomorphus.
Vitor Hugo dos Santos
Vitor Hugo dos Santos (født 1. februar 1996) er en brasiliansk friidrettsutøver som konkurrerer i sprintløp.
Han representerte Brasil under Sommer-OL 2016 i Rio de Janeiro, der han ble utslått i forsøksheatet på 100 meter.
Han deltok på 100 meter under VM i friidrett 2019 der han ble slått ut i forsøksheatene.
Lee Han-sin
Lee Han-sin (født 27. februar 1988) er en sørkoreansk skeletonkjører. Han representerte landet sitt under Vinter-OL 2014 i Sotsji, der han ble nummer 24.
Argeleb I
Argeleb I er en fiktiv person fra J.R.R. Tolkiens litterære verden. Han var den syvende kongen av Arthedain.
Han ble født i år 1226 i tredje tideverv, og overtok som konge av Arthedain da hans far Malvegil døde i 1349. På dette tidspunktet var det ikke lenger noen etterkommere av Isildur som styrte naborikene Cardolan og Rhudaur, og derfor gjorde Argeleb krav på herredømme over de to rikene i et forsøk på å gjenforene det gamle Arnor. Som tegn på dette tok han et navn som begynte med ar(a)-, en kongelig prefiks fra alvespråket Quenya, og det samme gjorde hans etterkommere. Siden han gjorde krav på hele Arnor blir både han, hans forgjengere og etterkommere som styrte Arthedain regnet som Konger av Arnor. Dermed ble han ikke bare den syvende kongen av Arthedain, men også den syttende kongen av Arnor.
Folket i Cardolan godtok Argeleb som sin konge, men Rhudaur sitt folk nektet å underkaste seg ham ettersom de nå var under Angmar s innflytelse. Krig brøt derfor ut mellom Arthedain og Rhudaur. Argeleb begynte å befeste Amon Sûl (Blåsertoppen), hvor han ble drept av de onde mennene fra Rhudaur i år 1356.
Argeleb I hadde bare regjert i syv år da han ble drept, og var bare 130 år gammel. Etter hans død ble han etterfulgt av sin sønn Arveleg I.
Navnet til Argeleb er fra Sindarin og betyr sølvkonge.
Dødvinkel
Dødvinkel er et musikkalbum med Johndoe. Albumet ble utgitt i 2006.
Peter Skov-Jensen
Peter Skov-Jensen (født 9. juni 1971) er en dansk tidligere fotballspiller. Han var keeper og spilte sist for Køge Boldklub i 2008, hvor han kom fra den norske klubben Sandefjord og fra tyske VfL Bochum.
Han fikk fire landskamper for det. Tidligere i karrieren spilte han for de danske klubbene FC Midtjylland og Esbjerg.
Vellekla
Navnet Vellekla tolkes normalt som «gull-mangel». Diktet finnes ikke lenger i sin helhet, men ganske mange av strofene er bevart i bl.a. Snorre Sturlasons Heimskringla, i Fagrskinna, Den yngre Edda og i Jomsvikingenes saga.
Versemålet i Vellekla er dróttkvætt. Diktet er spesielt fordi det har to avslutninger. Vers 33 er utformet som en avslutning som takker jarlen for dikterlønna, men det er skrevet fire vers til etter dette. En tolkning (av Idar Lind) er at de første 33 vers er skrevet etter kong Håkons kamper mot Eirikssønnene (Gunnhildssønnene) og hans seier over den tysk-romerske keiser Otto I i 976, og at de fire siste vers er skrevet etter Håkons seier over jomsvikingene i slaget i Hjørungavåg i 986, selv om dette slaget nevnes ikke i diktet.
Brumleby
Brumleby (tidligere Lægeforeningens boliger) er et boligstrøk på Østerbro, København i Danmark.
Brumleby het opprinnelig De paa Kjöbenhavns Østerfælled opförte Boliger for de ubemidlede Klasser. Navnet «Brumleby» var i bruk fra slutten av 1800-tallet, men offisielt ble det først i 1984. Trolig sikter det til brummelydene fra de beitende kyrne på Øster Fælled.
Som en konsekvens av koleraepidemien i København i 1853 ble Brumleby påbegynt på Øster Fælled i 1853, finansiert av midler Lægeforeningen hadde innsamlet på privat initiativ. Legeforeningen ønsket å skape sunne og billige boliger for arbeiderklassen og ga oppgaven til arkitekten Michael Gottlieb Bindesbøll.
Byggefasen strakte seg fra 1853–57. I første etappen ble det bygget 240 knøttsmå ett-og toroms leiligheter som i starten ga husrom til rundt 900 mennesker. På grunn av krigen i 1864 ble ikke prosjektet fullført før i 1866–72, da med Vilhelm Klein som arkitekt. 550 leiligheter i Brumleby huset da rundt 2.500 mennesker. Leilighetene var ikke større enn dem i leiekasernene, men det var lys og luft mellom husene, i motsetning til de øvrige husene på «broene» (dvs. Nørrebro og Vesterbro). På et kort fra 1897 er A-rekken kalt «Burmeister & Wains Arbejderboliger». Åpne fellesarealer, vaskehus, badeanstalt, bruksforening, bibliotek, forsamlingshus, melkebutikk, slaktehus, verksteder og brannstasjon sørget for en mye sunnere tilværelse. De fleste av disse funksjonene er i dag nedlagt eller omdannet; f.eks. fungerer bruksforeningen som museum, badeanstalten er kombinert bolig og butikk, mens melkebutikken og forsamlingshuset Kostalden (= Fjøset) leies ut til møter og fester.
Brumlebys samvirkelag het Østerbro Husholdningsforening og var Københavns første.
Bygningskomplekset er inspirert av italienske landarbeiderboliger og bygget som rekkehus i to etasjer. De gule og hvite husblokkene er 50 meter lange med syv inngangsdører som hver fører inn til én eller flere leiligheter. Langt de fleste leilighetene er på én etasje og kun et mindre antall i to etasjer. Til leilighetene i første etasje hører det småhager, mens arealene mellom blokkene er både privathager og fellesareal.
Brumleby opptrer flere steder i litteraturen, f.eks. i Et lille kræ, Martin Andersen Nexøs barndomserindringer fra 1932. Nexø mintes sammenstøtene mellom guttene fra Brumleby og Olufsvej mot «rabarber»-guttene fra Nørrebro. Guttene fra Olufsvej var kjent som «Olerødderne» (= Ole-bøllene):
Brumleby ble fredet i 1959. På 1970-tallet kom Brumleby i konflikt med eierne, dvs. myndighetene, som ved hjelp av manglende vedlikehold lot komplekset forfalle, slik at det ville bli lettere å få den revet for å oppføre luksusbygg.
Forfatteren Peter Høeg bodde med familien i Brumleby uten telefon, fjernsyn eller avis. En historisk beskrivelse av bebyggelsen finnes i Brumlebys historiebog av Hans Helge Madsen, forfatter og kunsthistoriker (1936–2008).
Fra 1990–96 ble Brumleby renovert i samarbeid med beboerne, og i 1997 ble Brumleby sammen med Øksnehallen og Ny Carlsberg Glyptotek tildelt Europa Nostras pris for bevaring og renovering. I 2002 ble Brumleby solgt av «Københavns Kommunes byfornyelses- og saneringsselskab» og omdannet til «Brumleby Almene Andelsboligforening», administrert av KAB.
Fredningen omfatter 37 bygninger, samt omgivelser.
Kombinert under Vinter-OL for ungdom 2016
Kombinert under Vinter-OL for ungdom 2016 ble arrangert i Lysgårdsbakkene og Birkebeineren skistadion på Lillehammer.
Beste utøver
† Inkluderer medalje utøver har tatt under mikslagskonkurransen i skihopping.
Russlands kvinnelandslag i håndball
Russlands kvinnelandslag i håndball er Russlands landslag i håndball for kvinner. Det russiske landslaget vant VM i 2001, 2005, 2007 og 2009 og OL 2016. Landslaget tok sølv i OL 2008 og bronse i EM 2000 og 2008. Jevgenij Trefilov var lagets trener i flere perioder fra 1993 til 2019, og trente laget til alle mesterskapstitler de har tatt. Fra 2019 er Ambros Martín trener.
Sovjetunionens kvinnelandslag i håndball eksisterte fram til 1991 med Russland som største del av unionen. De vant tre VM-gull og to OL-gull.
Elvis: A Legendary Performer Volume 2
Elvis: A Legendary Performer Volume 2 er et samlealbum av Elvis Presley, utgitt 8. januar 1976, hans fødselsdag.
RMS «Lusitania»
RMS «Lusitania» var et britisk skip eid og drevet av Cunard Line. Det var oppkalt etter den romerske provinsen Lusitania, som er del av dagens Portugal. Det startet sin jomfrutur 7. september 1907, og seilte mellom Liverpool og New York med stopp ved Queenstown (nå Cobh) i Irland på vei vestover og Fishguard i Wales på vei østover.
RMS «Lusitania» ble senket under første verdenskrig, av en tysk undervannsbåt. Totalt omkom 1 198 mennesker, av de 128 amerikanske statsborgere, ved senkingen 7. mai 1915. I USA vakte senkingen stor forbitrelse og senkingen var en stort strategisk feilgrep av Tyskland.
Lusitanias ferd
Skipet seilte fra New York 1. mai 1915 med 1,257 passasjerer og et mannskap på 702 ombord. På grunn av kullrasjonering under første verdenskrig hadde skipet en maksimal fart på 21 knop på denne overfarten med Liverpool som bestemmelsessted.
Hun løp parallelt med den irske sørkyst og var om lag 11 miles utenfor Old Head of Kinsale da den ble oppdaget av den tyske ubåten U-20. Ubåtskaptein Walther Schwieger, beordret én torpedo avfyrt. Den traff Lusitania. Kort etter fulgte en neste eksplosjon fra Lusitania's indre der torpedoen hadde truffet, og skipet la seg nå hurtigere over.
Lusitania sank i løpet av 18 minutter. Det omkom 1 198 mennesker. Etter to timer ble 761 overlevende tatt opp fra sjøen og fra de seks livbåtene man hadde klart å låre.
Legitimt eller illegitimt krigsmål?
Den 8. offentliggjorde Dr. Bernhard Dernburg, en tysk talsmann og tidligere tysk kolonialsekretær en uttalelse om at Lusitania var et legitimt krigsmål ettersom hun «fraktet krigskontrabande» og var klassifisert som «hjelpekrysser». Han viste også til at Tysklands ambassade hadde publisert krigssoner. Han viste til at lastemanifestet nevnte ammunisjon og militærgods. Amerikansk presse offentliggjorde lastemanifestet som bekreftet påstanden. Den tyske utenriksminister Gottlieb von Jagow holdt fast ved at Lusitania var et legitimt militært mål. Britene nektet på det som ble påstått.
Presidet Wilson fortsatte å forlange at tyskerne beklaget senkningen. Den amerikanske Secretary of State William Jennings Bryan meddelte Wilson det synspunkt at
Ubåten
Ubåten U-20 var en moderne, tysk konstruksjon med dieselaggregater bygget i 1913. Den hadde et mannskap på 32. Ubåten gikk senere på grunn vest av Jylland 4. november 1916. Da det var umulig å få den løs, valgte mannskapet å sprenge båten den følgende dagen.
Politiske konsekvenser
Ettersom «Lusitania»'s skipsfører William Thomas Turner overlevde katastrofen, forsøkte admiralitet å få ham dømt for en lang rekke forbrytelser. Dommeren ved sjøforklaringen frikjente imidlertid Turner på samtlige punkter. Imidlertid gikk han med på admiralitetets ønske å offisielt angi antallet torpedotreff til minst to, kanskje tre. På dette vis avslørte man ikke den omfattende våpen- og ammunisjonslasten, noe som ville ha offisielt gjort «Lusitania» til et legitimt mål.
Da 128 av de druknede var amerikanere, førte katastrofen til at kravet om at USA skulle inntre i første verdenskrig ble fremført for første gang. Den amerikanske utenriksminister William Jennings Bryan fryktet at USA skulle erklære krig, og frasa seg i protest embedet. Men president Woodrow Wilson ville fortsatt ikke gå inn i krigen. I stedet sendte han en formell protest til Tyskland. Wilson ble kritisert i Storbritannia for å være feig, og en granat som ikke eksploderte ble fra da av og en tid fremover kalt en «wilson».
For Tyskland var senkingen av «Lusitania» en liten taktisk suksess, men en gigantisk strategisk feiltakelse.
Britisk propaganda
Det var i britisk interesse å opphisse amerikanerne, så britene diktet opp en historie om at i noen regioner i Tyskland fikk skolebarn en fridag for å feire senkingen av Lusitania. Denne historien var så effektiv at James W. Gerard, som var amerikansk ambassadør i Tyskland, nevnte det i sine memoarer om sin tid i Tyskland, Face to Face with Kaiserism (1918), selv om historien var det rene oppspinn.
Senere hendelser
I september 1915 bestemte Tyskland seg for å innstille ubåtskrigen. Den ble imidlertid gjenopptatt i februar 1917. Deretter erklærte USA krig mot Tyskland den 6. april 1917.
Den siste overlevende fra Lusitanias forlis, amerikanske Audrey Lawson-Johnston, født Pearl, døde den 11. januar 2011, 95 år gammel.
USAs innenriksminister
USAs innenriksminister (engelsk: Secretary of the Interior) er et amerikansk føderalt embete i USAs regjering. Innenriksministeren er sjef for Innenriksdepartementet og utnevnes av USAs president med godkjenning av Senatet.
Som sjef for Innenriksdepartementet er innenriksministeren øverste leder for blant annet Bureau of Indian Affairs, Bureau of Land Management, United States Geological Survey og National Park Service.
Fordi Innenriksdepartementets virksomhet i stor grad påvirker det vestlige kontinentet, er innenriksministeren som regel en person fra en vestlig delstat.
Etter bekreftelse i senatet ble tidligere kongressrepresentant Deb Haaland tatt i ed som innenriksminister. Hun ble den første uramerikanske kvinnen til å holde embetet.
Liste over USAs innenriksministre
(3) (17) (33) {{legend|#E6E6AA|Viser fungerende innenriksminister|border=black}}
Cho Young-jae
Cho Young-jae (født 6. juni 1985) er en sørkoreansk kjelkehockeyspiller. Han har en paralympisk bronsemedalje i kjelkehockey for Sør-Korea, og to VM-medaljer.
Han har også konkurrert i rullestolbasketball, rullestolrugby og rullestolfekting på nasjonalt nivå i Sør-Korea.
Bakgrunn
Chos funksjonshemming skyldes en medisinsk feilbehandling, der han fikk redusert styrke i leggmusklene da han skulle operere en svulst. Han begynte med kjelkehockey i 2006.
Idrettskarriere
Cho deltok i VM i kjelkehockey 2009, der Sør-Korea kom på fjerdeplass. Året deltok han i Paralympiske vinterleker 2010, der Sør-Korea kom på sjetteplass. Han deltok på Sør-Korea lag som kom på andreplass i VM i kjelkehockey 2012, der tapte 1-5 mot USA i finalen.
I VM i kjelkehockey 2013 kom de på sjuendeplass, og de kom på samme plass i kjelkehockey under Paralympiske vinterleker 2014.
I VM i kjelkehockey 2017 fikk Sør-Korea bronse, etter at de slo Norge 3-2 i bronsefinalen. I 2018 representerte han Sør-Korea under Paralympiske vinterleker 2018 i Pyeongchang. Sør-Korea vant der bronsefinalen 3-1 over Italia, og fikk bronse.
Alexandros Kefalas
Alexandros Kefalas (gresk: Αλέξανδρος Κεφάλας; født 21. desember 1984) er en gresk skeletonkjører. Han representerte landet sitt under Vinter-OL 2014 i Sotsji, der han ble nummer 23.
Kine Tonning
Kine Tonning (født 18. januar 1991) er en norsk tidligere fotballspiller fra Fusa.
Tonning startet sin karriere i Fjorden IL i Fusa før hun gikk videre til Fusa United og deretter til Os Turn. Hun har spilt for Idrettslaget Sandviken og Arna-Bjørnar i Toppserien, og spilte også kamper for det norske kvinnelandslaget.
Dammarharpiks
Dammarharpiks er en lysegul harpiks som fremstilles i Sørøst-Asia fra trær i familien Dipterocarpaceae. Den er løselig i terpentin og kloroform, men ikke i vann eller etanol. Dammarharpiks brukes i lakk, røkelse, ferniss og som fiksativ i parfyme.
Ironman
Ironman er en distanse innenfor triatlon som består av 3800 meter svømming, 180 km sykling, og 42,2 km løping (maraton).
Agnete Nesse
Agnete Nesse (født 1965) er en norsk språkforsker og forfatter av språkhistoriske bøker. Nesse er ansatt som professor ved Høgskolen i Bergen.
Nesse ble cand.philol. fra Universitetet i Bergen i 1993, og var deretter ansatt ved Høgskolen i Bodø frem til 2007. Hun fullførte sin doktorgrad fra Universitetet i Tromsø i 2002 med en avhandling om temaet Språkkontakt mellom norsk og tysk i hansatidens Bergen. Fra 2007 og utover var hun førsteamanuensis og senere professor ved Høgskolen i Bergen. Fra 2009-2012 var hun ansatt som postdoktor ved Universitetet i Bergen, og hun er tilknyttet nettverket for historisk sosiolingvistikk samt FORSE - Forskergruppe i samfunn og språkendring.
Som språkforsker har Nesse lagt mesteparten av sitt arbeid inn i bergensdialekt, bodødialekt og mellomnedertysk, ofte med et sosiolingvistisk perspektiv, der man tolker språket basert på på språkbrukeren. Nesse har utgitt flere bøker og avhandlinger innenfor disse feltene.
The Open Championship 1879
The Open Championship 1879 ble arrangert på St. Andrews Links i St. Andrews, Fife i Skottland i 1879.
Nedre Helleren kraftverk
Nedre Helleren kraftverk er et vannkraftverk ved fjordbotn av Jøssingfjord i Sokndal kommune i Rogaland.
Kraftverket utnytter et fall på ca. 120 meter i Lonaelven og Lonavatn og Tellenesvatn brukes som magasiner.
Kraftverket startet produksjonen rundt 1907 og dagens maskiner er fra 1935. Produksjon var på 6 GWh.
Dette kraftverket er nedlagt og erstattet av Jøssingfjord kraftverk.
Myggsmettfamilien
Myggsmettfamilien (Polioptilidae) er ei delgruppe av spurvefugler og inkluderer omkring 20 små arter som fins i store deler av Amerika, med unntak av delene lengst sør i Sør-Amerika og de høyeste regionene i Andes. De fleste er standfugler som lever i tropiske og subtropiske områder, men nordmyggsmetten (P. caerulea) hekker i USA og sørlige det Canada og migrerer sørover vinterstid. Myggsmettene er trolig søstergruppen til gjerdesmettene.
Taksonomi
Slektstreet følger Oliveros et al. (2019).
Biologi
Disse sarte fuglene er mellomledd mellom sangere og gjerdesmetter i oppbygging og levevis, slik de flytter seg hvileløst gjennom løvverk på søk etter insekter. Myggsmetter er mest mjukt blålige til gråe i farga, og har de typiske lange spisse nebba til insektetere. Mange arter, og spesielt hannene, har karakteristisk svart hette eller mønster på hodet, og lange, oftest oppstående hale i svart og kvitt. De tre artene av de forsiktige knottsmettene er brunlige, fyldigere, har relativt kortere stjert og lengre nebb.
Estland under Sommer-OL 1996
Estland under Sommer-OL 1996. Førtitre sportsutøvere, trettifem menn og åtte kvinner, fra Estland deltok i tretten sporter under Sommer-OL 1996 i Atlanta. De vant ikke noen medaljer. Roeren Jüri Jaanson var Estlands flaggbærer under åpningsseremonien.
Myggsmettfamilien
Biologi
Knottsmettene forekommer i tett, ofte fuktig, krattskog, mens myggsmetter, avhengig av arten, lever i alt fra tørre kratthabitat (for eksempel kaliforniamyggsmett) til skogtaket i fuktig regnskog i Amazonas (for eksempel amazonasmyggsmett). De nordamerikanske artene hekker i busker eller tre, men hekkevanene til fleire av de neotropiske artene er i hovedsak ukjente.
En art ny for vitenskapen, den kritisk trua varillalmyggsmett (Polioptila clementsi), blei først beskrevet i 2005. Denne arten er medlem av amazonasmyggsmett (Polioptila guianensis) samlingen, som det nylig var lagt framlegg om inndeling i fire arter, men ikke alle autoriteter i systematikk har akseptert dette, blant disse American Ornithologists' Union, SACC.
Inndeling
Inndelingen følger Oliveros et al. (2019). Norske navn på artene følger Norsk navnekomité for fugl og er i henhold til Syvertsen et al. (2008, 2017). Utbredelsen følger Birds of the World i henhold til Winkler, Billerman & Lovette (2020).
The Cove
Filmen ble regissert av Louie Psihoyos, en tidligere fotograf i National Geographic og førte til en stor debatt om dens nøytralitet, filming med skult kamera, og sin skildring av det japanske folk. Deler av filmen ble filmet i skjul i 2007 med undervannsmikrofoner og -kamera kamuflert som steiner.
VM i landeveissykling 2016 – Kvinnenes lagtempo
Kvinnenes lagtempo under VM i landeveissykling 2016 gikk over 40 km søndag 9. oktober.
Blodmat
Blodmat er ulike typer kjøttprodukter som er laget av eller inneholder blod. Blodmat har vært vanlig som en del av tradisjonell mat mange steder, men er sjeldnere i moderne tid. Ofte er det særskilte forskrifter forbundet med produksjon av blodmat.
Fra vår del av verden kjenner man blant annet blodpølse, blodpudding, blodklubb, blodball og blodpannekaker. Noen steder i verden lager man blodsuppe. Blod har også blitt brukt som ingredisens, for eksempel i saus.
Noen steder spiser man blodet som det er. I Ungarn er en tradisjon å tilberede griseblod med løk. I Afrika er det ikke uvanlig å drikke dyreblod fra et felt dyr, og noen steder tapper man til og med blod fra et levende dyr.
I noen religioner er enhver spising av blod forbudt. Det gjelder ikke minst i jødedommen og islam.
Olga Rypakova
Olga Rypakova (født 13. november 1984) er en kasakhstansk friidrettsutøver, som spesialiserer seg i tresteg. Hun representerte landet sitt under Sommer-OL 2012 i London, der hun tok gull.
Florian Mayer
Florian Mayer (født 5. oktober 1983 i Bayreuth) er en profesjonell tysk tennisspiller.
Skogflatbelg
Skogflatbelg (Lathyrus sylvestris) er en flerårig urt i erteblomstfamilien.
Planten er klatrende eller kryper langs marka. Stilken er håret eller glatt, har vingekanter og kan bli opptil 2 m lang. Bladene har grenete slyngtråder, og det er ett par småblader. Småbladene er linje- eller lansettformede. Blomstene er purpurrosa, 13–20 mm, i langstilkete klaser. Belgen er brun og 40–70 mm lang.
Skogflatbelg er utbredt i Europa nordover til Skottland, Norge, Sverige, Finland og Karelen. Den finnes østover til Vest-Sibir, og planten er også funnet i Marokko og Transkaukasia. Den mangler i Irland og i deler av det østlige middelhavsområdet. I Norge vokser skogflatbelg nordover til Trøndelag.
Norges sopp- og nyttevekstforbund oppgir planten som «spiselig». Vedvarende inntak av flere arter i erteknappslekta kan føre til lathyrisme, en alvorlig sykdom som påvirker nervesystemet. Sykdommen har vært utbredt i India i tider med hungersnød. Giftvirkningen hos skogflatbelg skyldes L-α-γ-diaminosmørsyre, en ikke-proteinogen aminosyre.
Von Hanno
von Hanno er en norsk slekt av tysk opprinnelse, som kom til Norge med arkitekten Andreas Friedrich Wilhelm von Hanno (1826–1882), som var fra Hamburg og tegnet flere kjente byggverk i Norge.
Arkitekten Wilhelm var den som først kom til Norge. Senere kom enken etter broren Anton til Norge, og barna deres havnet her også.
Slugger (album)
Slugger er et musikkalbum med Johndoe. Albumet ble utgitt i 2014.
Vaggatem (bygd)
Vaggatem (skoltesamisk: Vââggtemjäuʹrr, nordsamisk: Vagatamjávri, kvensk: Vouvatus) er ei bygd ved Pasvikelva i Sør-Varanger kommune i Finnmark. Stedet ligger ved munningen av Ellenelva, på vestsida av Tjærebukta i innsjøen Vaggatem. Vaggatem har flere gårdsbruk og en campingplass. Fylkesvei 885 går gjennom bygda.
Brat Pack
Brat Pack er en gruppe unge skuespillere som var med i noen populære amerikanske ungdomsfilmer. Uttrykket sto på trykk i en artikkel av David Blum (ordet var tenkt å speile Rat Pack) i New York Magazine den 10. juni 1985. De mest klassiske filmene var The Breakfast Club og St. Elmo's Fire. Medlemmene i Brat Pack var: Emilio Estévez, Anthony Michael Hall, Rob Lowe, Demi Moore, Andrew McCarthy, Judd Nelson, Molly Ringwald og Ally Sheedy. John Hughes regisserte flere av filmene som fikk betydning for gruppens suksess.
Innflytelse
Filmene påvirket ungdomskulturen i 1980-årene og hvordan noen unge mennesker i Vesten betraktet vennskap og kjærlighet mellom samfunnsklasser, og synet på sex og synet på moter og musikk. Fenomenet var «blant de mest innflytelsesrike popkulturelle bidragene i sin tid», ifølge Susannah Gora
I 2012 listet Entertainment Weekly The Breakfast Club som den beste skolefilmen gjennom tidene og plasserte Å, for en bursdag! på åttendeplass og Pretty In Pink på 26. plass.
VH1 rangerte de beste tenåringskuespillerne, Molly Ringwald rangert som nummer 1, Rob Lowe, som nr 2, Anthony Michael Hall som nr 4, Ally Sheedy som nr 34 og Andrew McCarthy som nr. 40.
Filmmusikken
Musikken i filmene ble fremført av deler av pop/rock-eliten på 80-tallet, blant annet Simple Minds, INXS, Modern English, The Bangles, Eurythmics, Howard Jones, John Parr, Van Halen, AC/DC, Iron Maiden, Wang Chung, Thompson Twins, Sheena Easton, Nick Heyward, David Bowie, Paul Young, Billy Idol, Wham, Kim Wilde, Starship, Iggy Pop, ZZ Top, Twisted Sister og Spandau Ballet.
Pretty in Pinks soundtrack ble kåret av Rolling Stone Magazine til det ellevte beste soundtracket noensinne.
«Don't You (Forget About Me)» av Simple Minds nådde førsteplassen på Billboard Hot 100, var en av låtene på Breakfast Clubs soundtrack.
Yuki Sasahara
Yuki Sasahara (født 11. april 1994) er en japansk skeletonkjører. Han representerte landet sitt under Vinter-OL 2014 i Sotsji, der han ble nummer 22.
Illinois Institute of Technology
Illinois Institute of Technology er et privat, ikke-kommersielt universitet i Chicago, Illinois.
Formula Student
Formula Student er en internasjonal konkurranse for ingeniørstudenter arrangert av Institution of Mechanical Engineers i samarbeid med industribedrifter og høyprofilerte ingeniører. Konkurransen består av en rekke statiske og dynamiske tester som foregår på Silverstone i Storbritannia. Formålet med konkurransen er å designe, utvikle, bygge og teste en énseters racerbil for det ikke-kommersielle markedet.
Illinois Institute of Technology
Det ble grunnlagt i 1890 som Armour Institute of Technology, men Chicago-Kent School of Law er fra 1888 og ble slått sammen med IIT først i 1969. Universitetets Institute of Design ble grunnlagt i 1937 av Bauhaus-læreren László Moholy-Nagy. Stuart School of Business kom til på 1960-tallet.
Ved IIT var det 6 795 studenter og 631 vitenskapelig ansatte i 2006, og skolepengene høsten dette året var US$ 24 113.
Formula Student
Formula Student er verdens største ingeniørkonkurranse for studenter innen motorsport. I 2012 deltok team fra 134 forskjellige universiteter og 34 land.
Illinois Institute of Technology
De fem campusene ved IIT er:
Formula Student
Bedømming
Bilene blir vurdert av spesialister fra bil- og racingindustrien i følgende kategorier (maksimal poengsum i parentes):
Illinois Institute of Technology
Det tilbys fag opp til doktorgradsnivå og studiene rangerer høyt, spesielt innen businessfag og jus.
Formula Student
Dynamiske øvelser
Vinneren av konkurransen er det teamet med den høyeste poengsummen av 1000 mulige.
Formula Student i Norge
Det er totalt 4 team fra Norge.
I 2012 deltok de tre første norske teamene i konkurransen, sluttplassering er oppgitt i parentes :
Revolve NTNU vant prisen for beste nykommer under Formula Student UK 2012, 2. plass overall på Formula Student Germany (FSG) i 2018 og 2. plass overall på Formula Student Austria (FSA) i 2019. I 2019 vant de også 1.plassen på Engineering Design både på FSA og FSG.
Align Racing vant prisen for beste nykommer under Formula Student 2018.